proxectonos/corpus_dominio_legal_administrativo_tmp huggingface dataset:
EXTRACTO da Resolución do 8 de maio de 2025 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver nesta entidade e se anuncia a súa convocatoria (código de procedemento PR970B).
Consello da Cultura Galega — III. Outras disposicións — 22/05/2025

BDNS (Identif.): 833431.
De conformidade co previsto nos artigos 17.3.b) e 20.8.a) da Lei 38/2003, do 17 de no-vembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.minhap.gob.es/bdnstrans/index).
https://www.infosubvenciones.es/bdnstrans/GE/es/convocatoria/833431
Primeiro. Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao en filoloxía galega, galego-portugués, lingua e literatura galegas, tradución e interpretación; documentación, ciencias da comunicación e comunicación audiovisual ou outras titulacións equivalentes e que rematasen os seus estudos no curso académico 2013/14 ou posterior.
Segundo. Obxecto
Establecer as bases reguladoras e as condicións que deben reunir os solicitantes, coa finalidade de contribuír á especialización na súa formación académica, profesional e investigadora.
Terceiro. Bases reguladoras
Resolución do 8 de maio de 2025 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver nesta entidade e se anuncia a súa convocatoria (código de procedemento PR970B).
Cuarto. Contía
Para este gasto que se proxecta habilitarase o crédito adecuado e suficiente por un importe máximo total de sesenta e tres mil cincocentos euros (63.500 €), que se imputarán ás aplicacións orzamentarias 03.01.111D.480.0 e 03.01.111D.484.0, e que se destinarán ao pagamento das mensualidades dos/das bolseiros/as e das cotas da Seguridade Social, respectivamente. A contía mensual que percibirá cada bolseiro/a será de mil douscentos cincuenta euros (1.250 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no
Diario Oficial de Galicia
.
Santiago de Compostela, 8 de maio de 2025
RESOLUCIÓN do 15 de maio de 2025, da Secretaría Xeral Técnica da Consellería de Política Social e Igualdade, pola que se dá publicidade dos convenios de colaboración subscritos en materia de política social e igualdade no primeiro cuadrimestre do ano 2025.
Consellería de Política Social e Igualdade — III. Outras disposicións — 22/05/2025

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para dar cumprimento á dita obriga,
Dar publicidade da relación de convenios de colaboración subscritos en materia de política social e igualdade durante o primeiro cuadrimestre do ano 2025, que se incorpora no anexo desta resolución.
Santiago de Compostela, 15 de maio de 2025
RESOLUCIÓN do 14 de maio de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2025.
Consellería de Medio Ambiente e Cambio Climático — III. Outras disposicións — 22/05/2025

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia número 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade da relación de convenios de colaboración subscritos pola Consellería de Medio Ambiente e Cambio Climático durante o primeiro cuadrimestre do ano 2025, que se incorpora como anexo I desta resolución.
Santiago de Compostela, 14 de maio de 2025
DECRETO 31/2025, do 12 de maio, polo que se nomea director xeral de Patrimonio Cultural a Ángel Miramontes Carballada.
Consellería de Cultura, Lingua e Xuventude — II. Autoridades e persoal — 13/05/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Lingua e Xuventude, e logo de deliberación do Consello da Xunta de Galicia na súa reunión do día doce de maio de dous mil vinte e cinco,
Nomeo director xeral de Patrimonio Cultural a Ángel Miramontes Carballada.
Lugo, doce de maio de dous mil vinte e cinco
DECRETO 30/2025, do 12 de maio, polo que se dispón que cese María del Carmen Martínez Ínsua como directora xeral de Patrimonio Cultural.
Consellería de Cultura, Lingua e Xuventude — II. Autoridades e persoal — 13/05/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Lingua e Xuventude, e logo de deliberación do Consello da Xunta de Galicia na súa reunión do día doce de maio de dous mil vinte e cinco,
Que cese, por petición propia, María del Carmen Martínez Ínsua como directora xeral de Patrimonio Cultural, agradecéndolle os servizos prestados.
Lugo, doce de maio de dous mil vinte e cinco
RESOLUCIÓN do 6 de maio de 2025 pola que se lle dá publicidade aos convenios de colaboración subscritos no primeiro cuadrimestre do ano 2025.
Axencia Galega das Industrias Culturais — III. Outras disposicións — 15/05/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos pola Axencia Galega das Industrias Culturais no primeiro cuadrimestre do ano 2025, que se incorpora como anexo a esta resolución.
Santiago de Compostela, 6 de maio de 2025
ORDE do 5 de maio de 2025 pola que se fixan os prezos privados para a venda ao público de diversas publicacións.
Consellería de Cultura, Lingua e Xuventude — III. Outras disposicións — 15/05/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude, que se relaciona no anexo.
2. Estes prezos entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de maio de 2025
CORRECCIÓN DE ERROS. Resolución do 16 de xaneiro de 2025, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas, e se procede á súa convocatoria para o ano 2025 (código de procedemento PR905A).
Consellería de Emprego, Comercio e Emigración — III. Outras disposicións — 06/05/2025

Advertidos erros na citada resolución, publicada no Diario Oficial de Galicia número 29, do 12 de febreiro de 2025, cómpre facer a seguinte corrección:
– Na páxina 11539, no artigo 4.2, letra b), onde di:
«A formada pola persoa solicitante, o seu cónxuxe ou parella de feito inscrita e, de ser o caso, os/as fillos/as da persoa solicitante, solteiros/as ou sen parella de feito inscrita, menores de 25 anos, que residan na mesma vivenda».
Debe dicir:
«A formada pola persoa solicitante, o seu cónxuxe ou parella de feito inscrita e, de ser o caso, os/as fillos/as da persoa solicitante solteiros/as ou sen parella de feito inscrita, menores de 25 anos, así como os/as maiores desa idade incapacitados, que residan na mesma vivenda».
EXTRACTO da Orde do 21 de abril de 2025 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio de 2025 (código de procedemento BS306B).
Consellería de Cultura, Lingua e Xuventude — III. Outras disposicións — 06/05/2025

BDNS (Identif.): 830168.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/830168
Primeiro. Entidades beneficiarias
1. Grupos informais de entre 5 e 8 persoas mozas, debidamente identificadas, con idades comprendidas entre os 18 e os 30 anos, e empadroadas na Comunidade Autónoma de Galicia.
2. As asociacións xuvenís, as entidades prestadoras de servizos á mocidade e as súas respectivas federacións, sempre que, no caso destas últimas, o proxecto que presenten sexa diferente do que presenten, de ser o caso, as asociacións xuvenís ou entidades prestadoras que formen parte da federación. Deberán estar inscritas no censo oficial dependente organicamente da Dirección Xeral de Xuventude.
Segundo. Obxecto
O establecemento das bases reguladoras e a convocatoria das axudas enmarcadas no programa Iniciativa Xove. As axudas destínanse á posta en marcha de iniciativas xuvenís, entendidas como proxectos liderados polas persoas novas da Comunidade Autónoma de Galicia que se desenvolvan durante o ano 2025 e nos cales estas sexan as verdadeiras protagonistas, a través da participación activa na planificación e na realización das actividades deseñadas por elas mesmas.
Terceiro. Bases reguladoras e convocatoria
Orde do 21 de abril de 2025 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio de 2025 (código de procedemento BS306B).
Cuarto. Contía
A contía global da convocatoria é de 383.500 euros. Finánciase o 100 % do proxecto, cuxo orzamento non poderá ser superior a 5.000 euros.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Outros datos
O período subvencionable abrangue desde o 1 de xaneiro ata o 31 de outubro de 2025.
Coa presentación da solicitude achegarase o proxecto de iniciativas xuvenís seguindo o modelo publicado na convocatoria.
Todas as entidades e os grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima de 50 puntos na avaliación dos proxectos e a concesión efectuarase por orde de puntuación ata esgotar o crédito orzamentario.
Santiago de Compostela, 21 de abril de 2025
CORRECCIÓN DE ERROS. Resolución do 22 de abril de 2025 pola que se establecen as bases reguladoras para a concesión de axudas ás comunidades de propietarios/as para a reparación, a rehabilitación e/ou a adaptación dos edificios de vivendas protexidas promovidos por este instituto, e se convocan para o ano 2025 (código do procedemento VI420A).
Instituto Galego da Vivenda e Solo — III. Outras disposicións — 12/05/2025

Advertido erro na citada resolución, publicada no
Diario Oficial de Galicia
núm. 87, do xoves 8 de maio de 2025, cómpre efectuar a seguinte corrección:
– Na páxina 26101 no anexo I, no título do procedemento,
Onde di:
«AXUDAS ÁS ACTUACIÓNS DE REHABILITACIÓN E RENOVACIÓN NAS ARI DOS CAMIÑOS DE SANTIAGO E DA RIBEIRA SACRA»,
Debe dicir:
«AXUDAS, EN CONCORRENCIA COMPETITIVA, DIRIXIDAS ÁS COMUNIDADES DE PROPIETARIOS PARA A REPARACIÓN, A REHABILITACIÓN E/OU A ADAPTACIÓN DOS EDIFICIOS DE VIVENDAS PROTEXIDAS PROMOVIDOS POLO INSTITUTO GALEGO DA VIVENDA E SOLO»
RESOLUCIÓN do 12 de maio de 2025 pola que se lle dá publicidade aos convenios de colaboración subscritos no primeiro cuadrimestre do ano 2025.
Axencia Instituto Enerxético de Galicia — III. Outras disposicións — 20/05/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Instituto Enerxético de Galicia (Inega) nos meses de xaneiro a abril do ano 2025, que se incorpora como anexo a esta resolución.
Santiago de Compostela, 12 de maio de 2025
RESOLUCIÓN do 12 de maio de 2025 pola que se ordena a publicación no Diario Oficial de Galicia da modificación da normativa de avaliación do rendemento académico dos estudantes e de revisión de cualificacións aprobada polo Acordo do Consello de Goberno na súa sesión do 30 de abril de 2025.
Universidade de Santiago de Compostela — III. Outras disposicións — 20/05/2025

A Normativa de avaliación do rendemento académico dos estudantes e de revisión de cualificacións foi aprobada no Consello de Goberno do 15 de xuño de 2011 e publicada no DOG do 21 de xullo. No seu artigo 8 recóllese o sistema de revisión de cualificacións.
Dado o tempo transcorrido desde a súa aprobación a as novas circunstancias concorrentes considérase necesaria unha modificación parcial do seu contido, en particular, a revisión da redacción deste precepto para evitar interpretacións diverxentes. Así mesmo, enténdese procedente reducir os prazos de revisión para axilizar a inclusión das cualificacións no expediente académico do estudantado.
Por todo o anterior proponse ao Consello de Goberno a modificación da Normativa de avaliación do rendemento académico dos estudantes e de revisión de cualificacións.
Único. Modifícase o número 2 do artigo 8 da Normativa de avaliación do rendemento académico dos estudantes e de revisión de cualificacións, que pasa a ter a seguinte redacción:
Artigo 8.
Revisión de cualificacións
2. A revisión levarase a cabo en dúas datas opcionais e deberá realizarse entre o día hábil seguinte ao da publicación dos resultados e o sétimo día hábil. Procurarase que estas revisións se poidan levar a cabo en horarios alternativos e que a segunda data sexa posterior ao terceiro día hábil. A revisión debe servir para que o/a estudante poida percibir o seu nivel de coñecementos e carencias, tanto se resulta aprobado como suspenso. A dirección do centro garantirá o dereito do estudantado para revisar as súas cualificacións nos prazos establecidos.
Disposición derradeira.
Entrada en vigor
Este acordo entrará en vigor na data da súa publicación no
Diario Oficial de Galicia
.
Santiago de Compostela, 12 de maio de 2025
RESOLUCIÓN do 4 de maio de 2025 pola que se dá publicidade dos convenios de colaboración subscritos no primeiro cuadrimestre do ano 2025.
Axencia Tributaria de Galicia — III. Outras disposicións — 13/05/2025

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de xaneiro, febreiro, marzo e abril do ano 2025, que se incorpora como anexo a esta resolución.
Santiago de Compostela, 4 de maio de 2025
RESOLUCIÓN do 5 de maio de 2025, da Xerencia da Área Sanitaria de Ferrol, pola que se anuncia a incorporación ao Consello Asesor de Pacientes da Área de Ferrol da Asociación Española de Miocardiopatía Hipertrófica.
Servizo Galego de Saúde — III. Outras disposicións — 13/05/2025

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ferrol da seguinte asociación:
Asociación Española de Miocardiopatía Hipertrófica (AEMCH).
Ferrol, 5 de maio de 2025
RESOLUCIÓN do 5 de maio de 2025 pola que se dá publicidade aos convenios de colaboración subscritos por este organismo no primeiro cuadrimestre do ano 2025.
Instituto de Seguridade e Saúde Laboral de Galicia — III. Outras disposicións — 13/05/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos polo Instituto de Seguridade e Saúde Laboral de Galicia nos meses de xaneiro, febreiro, marzo e abril do ano 2025, que se incorpora como anexo a esta resolución.
Santiago de Compostela, 5 de maio de 2025
CORRECCIÓN DE ERROS. Orde do 30 de abril de 2025 pola que se establecen as bases reguladoras para a concesión de subvencións ás galerías de arte para a participación en feiras e mercados de arte fóra da Comunidade Autónoma de Galicia, e se convocan para o ano 2025 (código de procedemento CT215C).
Consellería de Cultura, Lingua e Xuventude — III. Outras disposicións — 13/05/2025

Advertido un erro na dita orde, na versión en castelán, publicada no
Diario Oficial de Galicia
número 89, do luns 12 de maio de 2025, realízase a corrección na versión do DOG dese idioma.
Tal corrección non procede realizala no texto en galego.
RESOLUCIÓN do 30 de abril de 2025, da Dirección Xeral de Enerxías Renovables e Cambio Climático, pola que se dá publicidade ás axudas concedidas ao abeiro da Orde do 29 de xaneiro de 2025 pola que se establecen as bases reguladoras para a concesión, en réxime de concorrencia non competitiva, de axudas a entidades locais de Galicia para a aplicación de solucións baseadas na natureza orientadas á prevención de riscos asociados ao cambio climático en espazos urbanos e periurbanos (programa Galicia refuxio climático), e se convocan, mediante tramitación anticipada de gasto, para o ano 2025 (código de procedemento MT975Y) (Diario Oficial de Galicia número 33, do 18 de febreiro).
Consellería de Medio Ambiente e Cambio Climático — III. Outras disposicións — 13/05/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Publicar no
Diario Oficial de Galicia
as axudas concedidas ao abeiro da Orde do 29 de xaneiro de 2025 (DOG núm. 33, do 18 de febreiro), pola que se establecen as bases reguladoras para a concesión, en réxime de concorrencia non competitiva, de axudas a entidades locais de Galicia para a aplicación de solucións baseadas na natureza orientadas á prevención de riscos asociados ao cambio climático en espazos urbanos e periurbanos (programa Galicia refuxio climático), e se convocan, mediante tramitación anticipada de gasto, para o ano 2025 (código de procedemento MT975Y), con expresión dos seguintes datos:
1. Crédito orzamentario: 2.000.000 €, con cargo á aplicación orzamentaria 06.02.541E.760.1, código de proxecto 2025 00029 (Impulso ao desenvolvemento da infraestrutura verde).
2. Finalidade da axuda: fomentar actividades que contribúan ao impulso da infraestrutura verde e á conectividade dos espazos verdes, para incrementar a biodiversidade, mellorar a súa conservación, a adaptación ao cambio climático, a mellora da calidade ambiental e a creación de espazos saudables.
3. Destinatarios: concellos de Galicia relacionados no anexo, de forma individual.
Santiago de Compostela, 30 de abril de 2025
RESOLUCIÓN do 8 de maio de 2025 pola que se lles dá publicidade aos convenios de colaboración subscritos no primeiro cuadrimestre do ano 2025.
Instituto Galego da Vivenda e Solo — III. Outras disposicións — 21/05/2025

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos, referida ao cuadrimestre anterior.
En consecuencia, e para darlle cumprimento a esa obriga,
Artigo 1
Darlle publicidade á relación dos convenios subscritos polo Instituto Galego da Vivenda e Solo (IGVS) no primeiro cuadrimestre do ano 2025, que se incorpora como anexo a esta resolución.
Santiago de Compostela, 8 de maio de 2025
RESOLUCIÓN do 13 de maio de 2025 pola que se anuncia o acordo do Pleno sobre a publicación de dous informes de fiscalización.
Consello de Contas de Galicia — III. Outras disposicións — 21/05/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación polo Pleno, con data do 30 de abril de 2025, dos informes de fiscalización que a seguir se relacionan:
– Informe de auditoría operativa das actuacións, plans, proxectos e programas no ámbito da saúde mental. Actuación [1802023-03].
– Informe de fiscalización sobre a existencia e o cumprimento de cláusulas sociais na contratación pública das entidades instrumentais da Comunidade Autónoma Galega. Actuación [1902023_03].
Enlace para acceder aos textos completos dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 13 de maio de 2025
RESOLUCIÓN do 8 de maio de 2025, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 19 de febreiro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha Rede de mercados excelentes de Galicia e a dinamización e revitalización das prazas de abastos, e se procede á súa convocatoria para o ano 2025 (código de procedemento IN223A).
Consellería de Emprego, Comercio e Emigración — III. Outras disposicións — 21/05/2025

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 27 das bases reguladoras da orde, publícanse as subvencións concedidas mediante resolución do director xeral de Comercio e Consumo, por delegación do conselleiro de Emprego, Comercio e Emigración (Orde do 19.2.2025; DOG número 41, do 28.2.2025), citadas no anexo.
Norma reguladora: Orde do 19 de febreiro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha Rede de mercados excelentes de Galicia e a dinamización e revitalización das prazas de abastos, e se procede á súa convocatoria para o ano 2025 (código de procedemento IN223A).
Crédito orzamentario: 3.307.400,00 €.
Finalidade: concesión de subvencións para o impulso dunha Rede de mercados excelentes de Galicia e a dinamización e revitalización das prazas de abastos
Santiago de Compostela, 8 de maio de 2025
RESOLUCIÓN do 14 de maio de 2025, da Dirección Xeral de Formación Profesional, pola que se publica o anuncio da resolución pola que se regulan as ensinanzas de formación profesional plurilingües, para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 21/05/2025

Co obxecto de ampliar a oferta de ensinanzas de formación profesional plurilingües para o curso 2025/26, na Comunidade Autónoma de Galicia, esta dirección xeral de formación profesional resolve anunciar:
Primeiro. Que na páxina web da Consellería de Educación, Ciencia, Universidades e Formación Profesional www.edu.xunta.gal estará dispoñible a regulación e a convocatoria dirixida aos centros para participar nas ensinanzas de formación profesional plurilingües para o curso 2025/26.
Segundo. Que o prazo de presentación de solicitudes será desde o día seguinte ao da publicación deste anuncio no Diario Oficial de Galicia ata o 20 de xuño de 2025.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Formación Profesional da Consellería de Educación, Ciencia, Universidades e Formación Profesional.
Santiago de Compostela, 14 de maio de 2025
RESOLUCIÓN do 14 de maio de 2025, da Dirección Xeral de Ordenación e Innovación Educativa, pola que se fai pública a convocatoria para a autorización dos centros públicos integrados, institutos de educación secundaria e centros integrados de formación profesional da Comunidade Autónoma de Galicia para a participación no programa de cursos para a formación complementaria en linguas estranxeiras do alumnado Cuale para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 21/05/2025

Co obxecto de realizar a convocatoria para o curso 2025/26 da autorización do programa de cursos para a formación complementaria en linguas estranxeiras do alumnado –Cuale– nos centros públicos integrados, institutos de educación secundaria e centros integrados de formación profesional da Comunidade Autónoma de Galicia, esta dirección xeral resolve anunciar:
Primeiro. Que a regulación e a convocatoria de autorización do programa de cursos para a formación complementaria en linguas estranxeiras do alumnado –Cuale– para o curso 2025/26 estará dispoñible no portal educativo da Consellería de Educación, Ciencia, Universidades e Formación Profesional: http://www.edu.xunta.gal/portal
Segundo. Os centros que desexen implantar o programa Cuale deberán facer a correspondente solicitude en liña completando o formulario electrónico dispoñible na aplicación á cal se accede na ligazón http://www.edu.xunta.es/programaseducativos no programa correspondente Cuale.
Terceiro. Que o prazo de presentación de solicitudes comezará o día seguinte ao da publicación deste anuncio no Diario Oficial de Galicia e rematará o día 10 de xuño de 2025.
Santiago de Compostela, 14 de maio de 2025
RESOLUCIÓN do 13 de maio de 2025 pola que se ordena a publicación do Acordo do Consello da Xunta de Galicia do 12 de maio de 2025 polo que se aproba a modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 20/05/2025

A aprobación da modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia resulta da necesidade de incardinar postos existentes conforme as escalas e especialidades dos corpos de persoal funcionario da Administración xeral e de Administración especial da Administración xeral da Comunidade Autónoma de Galicia (disposicións adicionais oitava e novena da Lei 2/2015, do 29 de abril, do emprego público de Galicia).
Esta incardinación xustifícase cunha dobre finalidade. Por un lado, consolidar tanto a debida especialización das funcións inherentes aos postos como a idoneidade das persoas que accedan a eles, mediante os correspondentes procedementos de selección e/ou de mobilidade, e manter maiormente a clasificación restante; por outro lado, dar cumprimento ás obrigas derivadas da Lei 20/2021, do 28 de decembro, de medidas urxentes para a redución da temporalidade no emprego público.
En consecuencia, tras seren consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 12 de maio de 2025, adoptou o seguinte
Primeiro. Aprobar a modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia, nos termos que se sinalan no anexo deste acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 12 de maio de 2025, relativo á aprobación da modificación da relación de postos de traballo da Administración xeral e de Administración especial da Administración xeral da Comunidade Autónoma de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG número 16, do 24 de xaneiro), dispoño que se publique no
Diario Oficial de Galicia
como anexo desta resolución.
Santiago de Compostela, 13 de maio de 2025
RESOLUCIÓN do 12 de maio de 2025, da Secretaría Xeral Técnica da Consellería de Cultura, Lingua e Xuventude, pola que se dá publicidade aos convenios de colaboración subscritos no primeiro cuadrimestre do ano 2025.
Consellería de Cultura, Lingua e Xuventude — III. Outras disposicións — 20/05/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Artigo único
Dar publicidade á relación dos convenios subscritos pola Consellería de Cultura, Lingua e Xuventude, nos meses de xaneiro, febreiro, marzo e abril de 2025, que se incorpora como anexo a esta resolución.
Santiago de Compostela, 12 de maio de 2025
RESOLUCIÓN do 2 de maio de 2025, da Secretaría Xeral de Medios, pola que se dá publicidade aos convenios de colaboración subscritos dentro do primeiro cuadrimestre do ano 2025.
Presidencia da Xunta de Galicia — III. Outras disposicións — 12/05/2025

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos pola Secretaría Xeral de Medios dentro do primeiro cuadrimestre do ano 2025, que se incorporan como anexo a esta resolución.
Santiago de Compostela, 2 de maio de 2025
RESOLUCIÓN do 2 de maio de 2025 pola que se publican os convenios de colaboración asinados no primeiro cuadrimestre de 2025.
Axencia Galega de Desenvolvemento Rural — III. Outras disposicións — 12/05/2025

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2025, que figuran no anexo.
Santiago de Compostela, 2 de maio de 2025
CORRECCIÓN DE ERROS. Resolución do 28 de abril de 2025 pola que se anuncian os actos de conmemoración do Día das Letras Galegas.
Escola Galega de Administración Pública — III. Outras disposicións — 08/05/2025

Advertido erro na citada resolución, na versión en castelán, publicada no
Diario Oficial de Galicia
número 85, do martes 6 de maio de 2025.
Faise a corrección na versión do DOG nese idioma. Tal corrección non procede no texto en galego.
RESOLUCIÓN do 29 de abril de 2025 pola que se aproba o censo definitivo de embarcacións autorizadas a pescar na reserva mariña de interese pesqueiro Os Miñarzos (código de procedemento PE402B).
Consellería do Mar — III. Outras disposicións — 08/05/2025

Antecedentes.
1. O 20 de febreiro de 2025 publicouse no
Diario Oficial de Galicia
a Resolución do 5 de febreiro de 2025, da Dirección Xeral de Pesca, Acuicultura e Innovación Tecnolóxica, pola que se abre o prazo de presentación de solicitudes para a inscrición de embarcacións no censo da reserva mariña de interese pesqueiro Os Miñarzos (código de procedemento PE402B).
2. O día 3 de abril de 2025 publicouse no
Diario Oficial de Galicia
a Resolución do 26 de marzo de 2025, da Dirección Xeral de Pesca, Acuicultura e Innovación Tecnolóxica, pola que se aproba o Censo provisional de embarcacións autorizadas a pescar na reserva mariña de interese pesqueiro Os Miñarzos (código de procedemento PE402B). Esta resolución establecía un prazo de quince (15) días, contados desde o día seguinte ao da súa publicación, para presentar cantas alegacións se considerasen oportunas.
3. Dentro do prazo establecido para a presentación de alegacións á Resolución do 26 de marzo de 2025, non se produciu ningún tipo de observación ou alegación a esta.
Consideracións legais e técnicas.
1. O Decreto 87/2007, do 12 de abril, polo que se crea a reserva mariña de interese pesqueiro Os Miñarzos, modificado polo Decreto 241/2008, do 2 de outubro, establece no seu artigo 7, como condición para o acceso á REMIP Os Miñarzos, estar inscrito nun censo específico de titulares de permisos que os habilite para exercer a actividade pesqueira e marisqueira dentro da reserva mariña.
2. A Orde do 27 de novembro de 2007 pola que se regula o uso e xestión da reserva mariña de interese pesqueiro Os Miñarzos, modificada pola Orde do 26 de febreiro de 2009, define no seu artigo 3 o procedemento que se debe seguir para a elaboración do censo de embarcacións autorizadas. O censo definitivo será aprobado por resolución da persoa titular da Consellería do Mar, que se publicará no
Diario Oficial de Galicia
.
De acordo con todo o anterior,
Aprobar o censo definitivo de embarcacións autorizadas para pescar na reserva mariña de interese pesqueiro Os Miñarzos, que figura como anexo I a esta resolución.
Contra esta resolución, que esgota a vía administrativa, poderá interpoñerse, ante o conselleiro do Mar, recurso potestativo de reposición no prazo dun mes contado desde o día seguinte ao da súa publicación no
Diario Oficial de Galicia
, ou ben recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 29 de abril de 2025
EXTRACTO da Orde do 21 de abril de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2025 (código de procedemento PR804B).
Consellería de Presidencia, Xustiza e Deportes — III. Outras disposicións — 07/05/2025

BDNS (Identif.): 829962.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/829962
Primeiro.
Entidades beneficiarias
As entidades beneficiarias da concesión de subvencións deberán estar inscritas no Rexistro Galego de Axentes de Cooperación para o Desenvolvemento, na sección A: organizacións non gobernamentais para o desenvolvemento, e na sección D: outros axentes sociais ou entidades que teñan entre os seus fins a realización de actividades de cooperación para o desenvolvemento.
Segundo.
Obxecto
Estas bases regulan a concesión de subvencións para a execución de microproxectos de cooperación para o desenvolvemento no exterior promovidos polos axentes de cooperación (procedemento PR804B).
Para os efectos desta convocatoria, enténdense por microproxectos aquelas intervencións puntuais de cooperación ao desenvolvemento no exterior que fortalezan a capacidade de resposta ás necesidades da poboación destinataria ou que complementen actuacións levadas a cabo por axentes de cooperación no mesmo territorio, de duración non superior a 12 meses e executadas por organizacións de recente constitución ou que executen proxectos de limitada intensidade e contía.
Terceiro.
Bases reguladoras
Orde do 21 de abril de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2025 (código de procedemento PR804B).
Cuarto.
Importe
Para a concesión destas axudas destínase un crédito por un importe total de 150.000 euros, con cargo á aplicación orzamentaria 05.07.331A.490.0 dos orzamentos xerais da Comunidade Autónoma para 2025.
O importe máximo que se poderá financiar será un 95 % do orzamento total do microproxecto, ben que a subvención concedida non superará en ningún caso os 30.000 euros.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 21 de abril de 2025
CORRECCIÓN DE ERROS. Resolución do 23 de abril de 2025, da Dirección Xeral de Xustiza, pola que se aproba a relación de postos de traballo das oficinas xerais do Rexistro Civil, fase I.
Consellería de Presidencia, Xustiza e Deportes — III. Outras disposicións — 08/05/2025

Advertido erro na dita resolución, publicada no Diario Oficial de Galicia número 86, do mércores 7 de maio de 2025, cómpre facer a seguinte corrección:
Na páxina 25904, na provincia de Ourense, localidade Bande, substitúese a táboa pola seguinte:
ORDE do 28 de abril de 2025 pola que se modifica a autorización do centro privado plurilingüe Virgen Milagrosa, de Bueu.
Consellería de Educación, Ciencia, Universidades e Formación Profesional — III. Outras disposicións — 09/05/2025

A representante da titularidade do centro privado (CPR) plurilingüe Virgen Milagrosa, de Bueu, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Virgen Milagrosa, para autorizar unha unidade de educación especial. O centro queda configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de abril de 2025
ORDE do 22 de abril de 2025 pola que se modifica a autorización do centro privado plurilingüe Andersen Augalonga, de Vigo.
Consellería de Educación, Ciencia, Universidades e Formación Profesional — III. Outras disposicións — 09/05/2025

A representante da titularidade do centro privado (CPR) plurilingüe Andersen Augalonga, de Vigo, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Andersen Augalonga, para autorizar unha unidade de educación especial. O centro queda configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de abril de 2025
ORDE do 22 de abril de 2025 pola que se modifica a autorización do centro privado plurilingüe La Purísima, de Ourense.
Consellería de Educación, Ciencia, Universidades e Formación Profesional — III. Outras disposicións — 09/05/2025

A representante da titularidade do centro privado (CPR) plurilingüe La Purísima, de Ourense, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe La Purísima, para autorizar unha unidade de educación especial. O centro configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de abril de 2025
RESOLUCIÓN do 7 de maio de 2025, da Secretaría Xeral Técnica da Consellería de Educación, Ciencia, Universidades e Formación Profesional, pola que se dá publicidade dos convenios de colaboración subscritos por esta consellería no primeiro cuadrimestre do ano 2025.
Consellería de Educación, Ciencia, Universidades e Formación Profesional — III. Outras disposicións — 15/05/2025

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade da relación dos convenios subscritos pola Consellería de Educación, Ciencia, Universidades e Formación Profesional nos meses de xaneiro, febreiro, marzo e abril de 2025, que se incorpora como anexo I desta resolución.
Segundo. Así mesmo, dar publicidade dos convenios pendentes de publicar subscritos no ano 2024 pola Consellería de Educación, Ciencia, Universidades e Formación Profesional, que se incorpora como anexo II de esta resolución.
Santiago de Compostela, 7 de maio de 2025